b'\n_START_ARTICLE_\nDanilo Lokar\n_START_SECTION_\n\xc5\xbdivljenjepis\n_START_PARAGRAPH_\nLokar je gimnazijo obiskoval v Gorici, leta 1917 pa je na Dunaju kon\xc4\x8dal \xc5\xa1tudij medicine. Kot zdravnik je slu\xc5\xbeboval v ve\xc4\x8d krajih, od 1925 v Ajdov\xc5\xa1\xc4\x8dini. Med 2. svetovno vojno je bil pregnan v italijansko Medejo, po kapitulaciji Italije pa se je pridru\xc5\xbeil partizanom na Primorskem. Leta 1951 se je kot zdravnik upokojil in se povsem posvetil pisateljevanju. Za zbirko novel Sodni dan na vasi je leta 1959 prejel Pre\xc5\xa1ernovo nagrado.'